Publication: Magyar Közlöny
Issue: MK-2011-82 (Year: 2011, Number: 82)
Era: contemporary
Section: 1. melléklet a 2011. évi XCVII. törvényhez
Paragraph Index: 432

(4) A pénzügyi szolgáltatások határon átnyúló kereskedelmének prudenciális szabályozása egyéb eszközeinek sérelme nélkül a Fél előírhatja a másik Fél határon átnyúló pénzügyi szolgáltatást nyújtó szolgáltatóinak és a pénzügyi instrumentumoknak a regisztrációját. 7.39. CIKK Átláthatóság A Felek tudomásul veszik, hogy a pénzügyi szolgáltatásokat nyújtó szolgáltatók tevékenységét szabályozó átláthatósági szabályok és politikák fontosak annak megkönnyítése érdekében, hogy a külföldi pénzügyi szolgáltatók egymás piacain megjelenhessenek és ott működhessenek. Mindegyik Fél vállalja, hogy előmozdítja a pénzügyi szolgáltatások szabályozásának átláthatóságát. 7.40. CIKK Önszabályozó szervezetek Ha egy Fél valamely önszabályozó szervezetben, értékpapír- vagy határidős tőzsdén vagy piacon, elszámoló ügynökségben vagy más szervezetben, illetve egyesületben fennálló tagságot, részvételt vagy ilyenbe történő belépést ír elő annak feltételeként, hogy a másik Fél pénzügyi szolgáltatásokat nyújtó szolgáltatója a Fél pénzügyi szolgáltatásokat nyújtó szolgáltatójával azonos feltételekkel nyújthasson pénzügyi szolgáltatásokat, vagy, ha a Fél közvetve vagy közvetlenül az ilyen szerveknek előjogokat vagy előnyöket biztosít a pénzügyi szolgáltatások ellátása során, akkor a Fél köteles gondoskodni arról, hogy az ilyen önszabályozó szerv figyelembe vegye a 7.6., 7.8., 7.12. és 7.14. cikkekben foglalt kötelezettségeket. EU/KR/hu 131 7.41. CIKK Fizetési és elszámolási rendszerek Mindegyik Fél a területén letelepedett, a másik Fél olyan pénzügyi szolgáltatásokat nyújtó szolgáltatói számára a nemzeti elbánást biztosító feltételekkel azonos módon köteles hozzáférést biztosítani az állami szervek által működtetett fizetési és elszámolási rendszerekhez, valamint a szokásos üzleti életben rendesen elérhető hivatalos finanszírozási és refinanszírozási lehetőségekhez. Ennek a cikknek nem célja, hogy hozzáférést biztosítson a Fél végső menedékes hitelezői lehetőségeihez. 7.42. CIKK Új pénzügyi szolgáltatások Mindegyik Fél lehetővé teszi a területén letelepedett, a másik Fél pénzügyi szolgáltatói számára olyan új pénzügyi szolgáltatás nyújtását, amelyeket a Fél – hasonló körülmények esetén – nemzeti joga értelmében a saját pénzügyi szolgáltatói számára engedélyezne, feltéve hogy az új pénzügyi szolgáltatás bevezetése nem teszi szükségessé új jogszabály elfogadását vagy fennálló jogszabály módosítását. A Fél meghatározhatja azt az intézményes és jogi formát, amelynek keretében a szolgáltatás nyújtható, és engedélykötelessé teheti a szolgáltatásnyújtást. Amennyiben előírnak ilyen engedélyt, arról elfogadható időn belül határozatot kell hozni és az engedély kizárólag prudenciális okokból utasítható el. EU/KR/hu 132 7.43. CIKK Adatfeldolgozás Legkésőbb az e megállapodás hatályba lépését követő két éven belül és semmi esetre sem később, mint a más gazdasági integrációs megállapodásokból eredő hasonló kötelezettségvállalások hatálybalépése:

Source: https://magyarkozlony.hu/hivatalos-lapok/774dc22d4eb4e3ea3f9f6336886e0d96a3849efb/dokumentumok/da47dc5cee187a1a3bf4979a039acbce11c68076/letoltes